A Helymeghatározás és adatvédelem ismertetése

A Helymeghatározás lehetővé teszi egyes alkalmazások és webhelyek számára, hogy a számítógépe aktuális helyzete alapján adatokat gyűjtsenek és használjanak. A hozzávetőleges helyet a helyi Wi-Fi-hálózatok adatai alapján határozza meg a rendszer, és a Helymeghatározás olyan módon gyűjti be, amellyel Ön nem azonosítható személy szerint.

Amikor a Safari-javaslatokat használja a Spotlightban vagy a Safariban, a Macje elküldi a Spotlightban vagy Safariban végzett keresés időpontjában aktuális helyzetét az Apple-nek a relevánsabb Safari-javaslatok és Spotlight-javaslatok létrehozásához és az Apple termékeinek és szolgáltatásainak fejlesztése céljából. Ha kikapcsolja a Helymeghatározást a Safari-javaslatok és Spotlight-javaslatok számára, akkor a pontos helyzete nem lesz elküldve az Apple-nek. A releváns keresési javaslatok biztosításához az Apple felhasználhatja az Ön internetkapcsolatának IP-címét az Ön helyzetének egy földrajzi régión való körülbelüli meghatározásához.

Azon alkalmazások, amelyek számára engedélyezte a Helymeghatározás használatát, a Biztonsági és adatvédelmi beállítások Adatvédelem paneljén jelennek meg. A jelölőnégyzetek jelzik, hogy egy alkalmazáshoz be van-e kapcsolva a Helymeghatározás. Ha egy vagy több alkalmazás számára nem kívánja engedélyezni a Helymeghatározást, akkor az alkalmazás melletti jelölőnégyzet jelölésének törlésével kikapcsolhatja azt. Ha egy alkalmazásnál kikapcsolja a Helymeghatározást, a rendszer felszólítja, hogy ismét kapcsolja be azt, amikor egy alkalmazás legközelebb megpróbálja használni a helyzetadatait.

A Helymeghatározás teljesen ki is kapcsolható teljesen, ha törli a Helymeghatározás engedélyezése jelölőnégyzet jelölését a Biztonsági és adatvédelmi beállítások Adatvédelem paneljén. A harmadik féltől származó alkalmazások és webhelyek még akkor is megállapíthatják a tartózkodási helyét, ha letiltja a Helymeghatározást. Biztonsági okokból a Helymeghatározás engedélyezésétől függetlenül a segélyhívásoknál a Mac helyzetinformációi felhasználhatók a segítségnyújtás megkönnyítéséhez.

Ha egy harmadik fél által készített alkalmazás vagy webhely számára engedélyezi az aktuális helyzetadatai használatát, akkor nem az Apple adatvédelmi irányelvei, hanem a harmadik fél feltételei és adatvédelmi irányelvei érvényesek. Olvassa el a használati feltételeket és irányelveket, hogy tisztában legyen vele, hogyan kezelik és használják az Ön helyzetadatait.

Ezeknek a funkcióknak a használatával Ön elfogadja és beleegyezik abba, hogy az Apple és annak leányvállalatai és ügynökei a fent említett módon ezeket az információkat átadják, gyűjtsék, karbantartsák, feldolgozzák és használják. 

Az Apple által gyűjtött információk mindig az Apple adatvédelmi irányelvei szerint lesznek felhasználva, amely megtalálható a www.apple.com/hu/privacy weboldalon.